תלמידים יקרים,

בכניסה למבנה בית הספר מתנוסס השלט: תיכון היובל ברוח כבוד האדם. מיד עם כניסתכם לבית הספר מקבל אתכם ציטוט נוסף מאת המשורר שאול טשרניחובסקי: "כי עוד אאמין באדם, גם ברוחו, רוח עז"

שני משפטים אלו מהווים את תפיסת החינוך של בית ספרנו. כבוד ואמונה ברוח האדם.

ועכשיו אתם עומדים על אדמת פולין כנציגי תיכון היובל הרצליה, נציגי מדינת ישראל העצמאית והדמוקרטית.

**ביבשת אירופה נבטו עקרונות הנאורות וההשכלה. נוסחו לראשונה זכויות האדם ונולדו הערכים ההומניסטיים שהפכו לנחלת העולם כולו. זו גם היבשת שידעה זוועות איומות ובהן שתי מלחמות עולם שגבו את חייהם של מיליונים. בתוך מלחמת העולם השנייה התחוללה אחת הזוועות הנוראיות ביותר בתולדות האנושות – ניסיון שיטתי מכוון ומאורגן להשמיד ציבור שלם בגל**ל **שיוכו הדתי. "תורת" הגזע הנאצית הגדירה מספר לאומים כנחותים ואת היהודים סימנה כנחותים מכולם. החלק הנורא היה שתיקתם של האנשים הנורמליים, השפויים לכאורה.**

כל אחד מכם חווה את המסע בדרכו ואוסף אל ליבו את הזיכרונות והתחושות. אנחנו כבר עשרות שנים אחרי… ועדיין  מהדהד הקול שמספר בצעקה ובלחישה גם יחד, אודות הרוע הצרוף שהתרחש כאן.

**כשתחזרו תהיו אחרים לזמן מה. תבינו מהי המשמעות האמתית של זכויות אדם, של דמוקרטיה. תבנו מהי העצמה והיכן נעוצים השורשים של העם היהודי. תבינו את חשיבות הגיוס לצה"ל ואת קיומה של מדינה יהודית עצמאית.**

**זכרו כי הלקח המשמעותי של השואה הוא חשיבות קיומם של ערכים הומניסטיים אוניברסליים. קיומנו אינו מובטח עדיין כמדינה חופשית ועצמאית. זוהי** חובתכם להיות מופת לסביבתכם, להיות אנשים טובים.

עופר אילות, מנהל בית הספר